

**EΛΛHNIKH ΔHMOKPATIA**

**YΠOYPΓEIO ΠOΛITIΣMOY**

**EΘNIKO APXAIOΛOΓIKO MOYΣEIO**

Tαχ. Δ/νση : Tοσίτσα 1 - 10682 Πληροφορίες : Κων/νος Μπιζρέμης

Tηλέφωνο : 2132144816

ε-mail: : eam@culture.gr

Πρόσκληση ενδιαφέροντος για την εκμίσθωση του πωλητήριου αναμνηστικών ειδών στο Εθνικό Αρχαιολογικό Μουσείο

**ΓΕΝΙΚΑ ΣΤΟΙΧΕΙΑ ΔΙΑΚΗΡΥΞΗΣ**

|  |  |
| --- | --- |
| **ΑΝΑΘΕΤΟΥΣΑ/ ΕΚΜΙΣΘΩΤΗΣ** | **Εθνικό Αρχαιολογικό Μουσείο - ΝΠΔΔ** |
| Αντικείμενο της εκμίσθωσης | Το Πωλητήριο του Εθνικού Αρχαιολογικού Μουσείου, όπως περιγράφεται στο παρόν, καθώς και στο Παράρτημα Β |
| Διάρκεια Σύμβασης | Έξι (6) έτη, με δυνατότητα παράτασης για χρονικό διάστημα που δεν μπορεί να υπερβαίνει τα έξι (6) επιπλέον έτη, σύμφωνα με το άρθρο 38 του Π.Δ. 715/1979 |
| Κριτήριο Ανάθεσης της Σύμβασης | **Η υψηλότερη προσφερόμενη ετήσια τιμή μισθώματος** |
| Τιμή εκκίνησης αποδεκτών προσφορών | **Τρεις χιλιάδες ευρώ (3000€) μηνιαίως** |
| Εγγυητική Επιστολή Συμμετοχής | **Εγγυητική επιστολή συμμετοχής ποσού τριών χιλιάδων (3.000,00) ευρώ, αναγνωρισμένου Ελληνικού χρηματοπιστωτικού ιδρύματος, η οποία να ισχύει τουλάχιστον για τριάντα (30) ημέρες, μετά την ημερομηνία λήξης της προσφοράς τους** |
| Ημερομηνία Δημοσίευσης της Ανακοίνωσης (περίληψης) της Διακήρυξης στον Τύπο | **15/5/2025** |
| Καταληκτική Ημερομηνία Υποβολής των Προσφορών | **5 Ιουνίου, ημέρα Πέμπτη και ώρα 10πμ** |
| Τόπος Υποβολής των Προσφορών | Εθνικό Αρχαιολογικό Μουσείο, Τοσίτσα 1, Αθήνα 10682 |

**ΣΤΟΙΧΕΙΑ ΑΝΑΘΕΤΟΥΣΑΣ**

Το Εθνικό Αρχαιολογικό Μουσείο – ΝΠΔΔ λειτουργεί βάσει του ιδρυτικού ν. 5021/2023 και των διατάξεων του ν. 4858/2021 (‘’*Κύρωση Κώδικα νομοθεσίας για την προστασία των αρχαιοτήτων και εν γένει της πολιτιστικής κληρονομιάς’’*) και αποσκοπεί στην προστασία, έκθεση και προβολή της αρχαίας ελληνικής υλικής κληρονομιάς. Το Εθνικό Αρχαιολογικό Μουσείο – ΝΠΔΔ εποπτεύεται από το Υπουργεί Πολιτισμού και οργανωτικά διαρθρώνεται βάσει του ΠΔ 42/2024

|  |  |
| --- | --- |
| ΕΠΩΝΥΜΙΑ | Εθνικό Αρχαιολογικό Μουσείο |
| Ταχυδρομική Διεύθυνση | Τοσίτσα 1, 10682 Αθήνα |
| Ηλεκτρονικό Ταχυδρομείο | eam@culture.gr  |
| Πληροφορίες | Τμήμα Επικοινωνίας |
| Διαδικτυακή διεύθυνση | [www.namuseum.gr](http://www.namuseum.gr)  |

**ΘΕΣΜΙΚΟ ΠΛΑΙΣΙΟ**

* ο ν. 5021/2023 (ΦΕΚ 31 Α΄ 16.02.2023) «Εκσυγχρονισμός της μουσειακής πολιτικής και ζητημάτων διαχείρισης της πολιτιστικής κληρονομιάς: ίδρυση μουσείων Ν.Π.Δ.Δ., κρατική ασφάλιση της κινητικότητας των πολιτιστικών αγαθών, δράσεις του Ο.Δ.Α.Π. και του Μουσείου Ακρόπολης, ρυθμίσεις ποινικής προστασίας της πολιτιστικής κληρονομιάς, Συμβούλια του Υπουργείου Πολιτισμού και Αθλητισμού, Μητρώο Προσωπικού Αρχαιολογικών Εργασιών, λοιπές διατάξεις σχετικά με το προσωπικό του Υπουργείου Πολιτισμού και Αθλητισμού και την αντιμετώπιση των συνεπειών της πανδημίας στον πολιτισμό και άλλες επείγουσες ρυθμίσεις», αξιοκρατία και αποτελεσματικότητα της Δημόσιας Διοίκησης) και άλλες διατάξεις»,
* ο ν. 4858/2021 ( 220/Α/19.11.2021) «Κύρωση Κώδικα νομοθεσίας για την προστασία των αρχαιοτήτων και εν γένει της πολιτιστικής κληρονομιάς»,
* ο ν. 4270/2014 (Α’ 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις», όπως ισχύει,
* ο ν. 4250/2014 «Διοικητικές απλουστεύσεις-Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα – Τροποποίηση διατάξεων του Π.Δ. 318/1992 (Α’ 161) και λοιπές διατάξεις», όπως ισχύει,
* ο ν. 1892/1990 (Α' 101 «Για τον εκσυγχρονισμό και την ανάπτυξη και άλλες διατάξεις.») και ιδίως των αρ. 24-30, όπως ισχύουν,
* ο ν. 4727/2020 (ΦΕΚ Α 184/23.09.2020) «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις», όπως ισχύει,
* Το υπ’ αριθμ. 42/2024 (ΦΕΚ./Α/125/01.8.2024) «Οργανισμός Λειτουργίας του Εθνικού Αρχαιολογικού Μουσείου».
* το Π.Δ. 715/1979 (Α΄ 212) «Περί τρόπου ενεργείας υπό των ΝΠΔΔ προμηθειών, μισθώσεων και εκμισθώσεων εν γένει, αγορών ή εκποιήσεων ακινήτων, εκποιήσεων κινητών πραγμάτων, ως και εκτελέσεως εργασιών», όπως ισχύει,
* ο ν. 4978/2022 (Α΄ 190) «Κύρωση Κώδικα Είσπραξης Δημοσίων Εσόδων»,
* το νδ. 496/1974 (Α’ 204) «Περί Λογιστικού Νομικών Προσώπων Δημοσίου Δικαίου», όπως ισχύει,
* οι διατάξεις του Αστικού Κώδικα, συμπληρωματικώς και στο μέτρο που προσιδιάζουν στη φύση της υπό ανάθεση σύμβασης,
* Η με ΑΠ 2767/14.5.2025 (ΑΔΑ 6Ξ6Τ46ΝΛ4Ν-ΚΛΕ) Απόφαση του Διοικητικού Συμβουλίου του Εθνικού Αρχαιολογικού Μουσείου.

**ANTIKEIMENO TOY ΔΙΑΓΩΝΙΣΜΟΥ**

Το Εθνικό Αρχαιολογικό Μουσείο έχοντας υπόψη τις διατάξεις του Π.Δ. 715/1979 «Περί του τρόπου ενέργειας των υπό των Νομικών Προσώπων Δημοσίου Δικαίου (Ν.Π.Δ.Δ.) μισθώσεων και εκμισθώσεων εν γένει, αγορών ή εκποιήσεων ακινήτων, εκποιήσεων κινητών πραγμάτων, ως και εκτελέσεως εργασιών» όπως ισχύει, διενεργεί πρόσκληση ενδιαφέροντος προς εξεύρεση αναδόχου, για την εκμίσθωση του Πωλητηρίου αναμνηστικών ειδών του.

Η διαδικασία σύναψης της σύμβασης θα γίνει με δημόσιο πλειοδοτικό διαγωνισμό σύμφωνα με τις διατάξεις των άρθρων 38 - 49 του Π.Δ. 715/1979 και τους όρους της παρούσας πρόσκλησης.

Το Πωλητήριο του Εθνικού Αρχαιολογικού Μουσείου λειτουργεί στην παρούσα μορφή του από το έτος 2018 σε εκθεσιακό χώρο ο οποίος περιλαμβάνει το κυρίως κατάστημα έκθεσης εμβαδού 228,40 τ.μ. (προθάλαμος και δύο αίθουσες) και τρεις αποθήκες (μία και με πατάρι) συνολικού εμβαδού 94,60 τ.μ., ως αποθηκευτικούς χώρους. Οι κατόψεις των παραπάνω χώρων επισυνάπτονται **στο Παράρτημα «Β» της παρούσας.**

Σύμφωνα με τα δημοσιευμένα στοιχεία της Ελληνικής Στατιστικής Αρχής η επισκεψιμότητα του μουσείου τα τελευταία πέντε (5) έτη ανέρχεται σε:

|  |  |  |
| --- | --- | --- |
| **Α/Α** | **ΕΤΟΣ** | **ΕΠΙΣΚΕΨΙΜΟΤΗΤΑ** |
| 1 | 2020 | 98175 |
| 2 | 2021 | 189208 |
| 3 | 2022 | 474821 |
| 4 | 2023 | 642318 |
| 5 | 2024 | 612584 |

Το Εθνικό Αρχαιολογικό Μουσείο θα παραχωρήσει στον Aνάδοχο τους παραπάνω χώρους έναντι μισθώματος. Η σύμβαση μίσθωσης που θα υπογραφεί θα ισχύει για έξι (6) χρόνια από την υπογραφή της και δύναται να παραταθεί για επιπλέον έξι (6) χρόνια κατ΄ ανώτατο όριο από τη λήξη της.

Το ελάχιστο μηνιαίο μίσθωμα της σύμβασης (τιμή εκκίνησης προσφοράς) ορίζεται στο ποσόν των τριών χιλιάδων (3.000) ευρώ (πλέον Φ.Π.Α. ή χαρτοσήμου, και λοιπών κρατήσεων) και αφορά στο σύνολο των χώρων του Πωλητηρίου που μισθώνονται και περιγράφονται παραπάνω.

Ταυτόχρονα θα γίνεται συνολική εκκαθάριση των πωλήσεων προ ΦΠΑ και στην αναθέτουσα (δηλ. στο Εθνικό Αρχαιολογικό Μουσείο) θα αποδίδεται τουλάχιστον το **2 % των** μηνιαίων πωλήσεων (προ ΦΠΑ) του καταστήματος. Το ποσό θα καταβάλλεται στο Εθνικό Αρχαιολογικό Μουσείο ανά εξάμηνο εντός δεκαπέντε (15) ημερών από τη λήξη του Ιουνίου και του Δεκεμβρίου κάθε έτους.

Η διαδικασία σύναψης της σύμβασης θα γίνει με δημόσιο ανοικτό πλειοδοτικό διαγωνισμό σύμφωνα με τις διατάξεις του άρθρου 38 του Π.Δ. 715/1979 και τους όρους της παρούσας διακήρυξης.

Η επιλογή αναδόχου θα γίνει με το κριτήριο της πλέον συμφέρουσας οικονομικής προσφοράς αποκλειστικά βάσει της ετήσιας τιμής μισθώματος. Επομένως, ανάδοχος θα ανακηρυχθεί ο οικονομικός φορέας που θα προσφέρει το υψηλότερο ετήσιο μίσθωμα, σύμφωνα με τα οριζόμενα στην παρούσα.

Οι λεπτομέρειες της μίσθωσης, υποχρεώσεις του αναδόχου και λοιποί οικονομικοί όροι περιλαμβάνονται **στο συνημμένο Παράρτημα «Α»** της παρούσας.

Οι ενδιαφερόμενοι μπορούν να ζητήσουν γραπτώς (αποκλειστικά μέσω ηλεκτρονικού ταχυδρομείου στην ηλεκτρονική διεύθυνση: eam@culture.gr ) συμπληρωματικές πληροφορίες ή διευκρινίσεις για το περιεχόμενο της παρούσας πρόσκλησης **μέχρι και την 29/05/2025.** Το Εθνικό Αρχαιολογικό Μουσείο θα απαντήσει ταυτόχρονα και συγκεντρωτικά σε όλες τις διευκρινίσεις που θα ζητηθούν εντός του ανωτέρω διαστήματος, σε όλους όσους έχουν παραλάβει την πρόσκληση, το αργότερο **πέντε (5) ημέρες** πριν από την ημερομηνία που έχει οριστεί για την υποβολή των προσφορών. Οι ενδιαφερόμενοι έχουν τη δυνατότητα επίσκεψης στο πωλητήριο του Εθνικού Αρχαιολογικού Μουσείου, κατόπιν υποβολής έγγραφου αιτήματός τους στη διεύθυνση επικοινωνίας που αναφέρεται στην παρούσα (με ηλεκτρονικό ταχυδρομείο), το αργότερο δύο ημέρες (2) ημερολογιακές ημέρες πριν από την καταληκτική ημερομηνία υποβολής των προσφορών.

Επίσημη γλώσσα του διαγωνισμού και της σύμβασης είναι η Ελληνική. Η παρούσα πρόσκληση στο σύνολό της έχει συνταχθεί στην Ελληνική γλώσσα. Όλα τα δικαιολογητικά και οι προσφορές των ενδιαφερομένων που θα υποβληθούν θα είναι συνταγμένα στην Ελληνική γλώσσα, εκτός από τα τυχόν τεχνικά φυλλάδια/ εγχειρίδια που μπορεί να είναι στην Αγγλική γλώσσα. Τα αλλοδαπά δημόσια ή ιδιωτικά έγγραφα συνοδεύονται από τη μετάφρασή τους στην Ελληνική γλώσσα, επικυρωμένη είτε από πρόσωπο αρμόδιο κατά τις κείμενες διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο.

Κάθε μορφής επικοινωνία με το Εθνικό Αρχαιολογικό Μουσείο, καθώς και μεταξύ αυτού και του Αναδόχου, θα γίνεται υποχρεωτικά στην ελληνική γλώσσα.

**Προστασία Προσωπικών Δεδομένων:** το Εθνικό Αρχαιολογικό Μουσείο ενημερώνει το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι το ίδιο ή και τρίτοι, κατ’ εντολή και για λογαριασμό του, θα επεξεργάζονται προσωπικά δεδομένα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται σε αυτήν, στο πλαίσιο του παρόντος διαγωνισμού, για το σκοπό της αξιολόγησης των προσφορών και της ενημέρωσης έτερων συμμετεχόντων σε αυτόν, λαμβάνοντας κάθε εύλογο μέτρο για τη διασφάλιση του απορρήτου και της ασφάλειας της επεξεργασίας των δεδομένων και της προστασίας τους από κάθε μορφής αθέμιτη επεξεργασία, σύμφωνα με τις διατάξεις της κείμενης νομοθεσίας περί προστασίας προσωπικών δεδομένων, κατά τα αναλυτικώς αναφερόμενα στην αναλυτική ενημέρωση που επισυνάπτεται στο **Παράρτημα «ΣΤ» στην παρούσα**.

**ΔΗΜΟΣΙΟΤΗΤΑ**

Ανακοίνωση (περίληψη) της παρούσας Διακήρυξης αναρτήθηκε στο διαδίκτυο, στον ιστότοπο http://et.diavgeia.gov.gr/ (ΠΡΟΓΡΑΜΜΑ ΔΙΑΥΓΕΙΑ), σύμφωνα με τις διατάξεις του Ν.4727/2020, καθώς και στην ιστοσελίδα του Εθνικού Αρχαιολογικού Μουσείου. Περαιτέρω, ανακοίνωση (περίληψη) της παρούσας διακήρυξης δημοσιεύτηκε σε δύο ημερήσιες εφημερίδες των Αθηνών για δύο ημέρες.

Το πλήρες σώμα της διακήρυξης βρίσκεται διαθέσιμο στην ιστοσελίδα [www.namuseum.gr](http://www.namuseum.gr).

**ΔΙΚΑΙΩΜΑΤΑ ΑΝΑΘΕΤΟΥΣΑΣ ΑΡΧΗΣ – ΑΠΟΚΛΕΙΣΜΟΣ ΕΥΘΥΝΗΣ – ΠΕΡΙΟΡΙΣΤΙΚΟΙ ΟΡΟΙ**

Η Αναθέτουσα Αρχή διατηρεί το δικαίωμα να αποφασίζει οποτεδήποτε κατά την απόλυτη διακριτική της ευχέρεια και κρίση, την ματαίωση, αναβολή, διακοπή ή επανάληψη του Διαγωνισμού ή εξαίρεση ακινήτου από τη διαγωνιστική διαδικασία, χωρίς οι συμμετέχοντες να δικαιούνται οποιαδήποτε αποζημίωση εκ του λόγου αυτού, έστω και αν έχουν υποβληθεί σε δαπάνες σχετικές με τον παρόντα Διαγωνισμό, για τις οποίες σε κάθε περίπτωση δεν φέρουν καμία αξίωση αποζημίωσης έναντι αυτής.

Η Αναθέτουσα Αρχή δεν αναλαμβάνει οποιαδήποτε υποχρέωση από τυχόν παρερμηνείες, αμφισημίες, ατέλειες ή ανακρίβειες των εν γένει παρεχόμενων πληροφοριών και στοιχείων, συμπεριλαμβανομένων των αναφερομένων στο νομικό και πραγματικό καθεστώς του πωλητηρίου πολεοδομικό καθεστώς και, αποποιούμενη κάθε ευθύνη έναντι των Διαγωνιζομένων ή τρίτων από οποιαδήποτε, χωρίς κριτική αξιολόγηση, έλεγχο και ανεξάρτητη επιβεβαίωση, χρήση των στοιχείων αυτών.

Οι συμμετέχοντες στο διαγωνισμό αποδέχονται δια της συμμετοχής τους ότι: έχουν επισκεφθεί και έχουν ελέγξει το ακίνητο και γνωρίζουν την πραγματική και νομική κατάστασή του. Επίσης, έχουν μελετήσει τα παρόντα Έγγραφα του Διαγωνισμού, έχουν επισκεφθεί το χώρο του Πωλητηρίου, έχουν διασταυρώσει με όλα τα προσήκοντα και απαραίτητα μέσα την ακρίβεια, τους όρους ισχύος και την πληρότητα των στοιχείων, των ζητημάτων, συνθηκών, πληροφοριών που συνδέονται καθ’ οιονδήποτε τρόπο με τις εγκαταστάσεις και τον εξοπλισμό τους, έχουν συμβουλευθεί νομικούς, οικονομικούς, τεχνικούς, λογιστικούς και φορολογικούς συμβούλους και εκτιμητές, οι οποίοι δεν συνδέονται κατά οποιονδήποτε τρόπο με την Αναθέτουσα Αρχή και προέβησαν σε μία ανεξάρτητη εκτίμηση των συνθηκών, του νομικού και πραγματικού καθεστώτος και των πάσης φύσεως απαιτούμενων διοικητικών ενεργειών αναφορικά με το μίσθιο, την εγκατάσταση και τον εξοπλισμό της, όπως ειδικότερα αναφέρονται στα Έγγραφα του Παρόντος Διαγωνισμού, στοιχεία τα οποία έχουν λάβει υπόψη για την υποβολή της προσφοράς τους

Σε κάθε περίπτωση η Αναθέτουσα Αρχή δεν υπέχει οποιαδήποτε ευθύνη ή υποχρέωση να καταβάλει αμοιβή ή να αποζημιώσει τους Διαγωνιζόμενους για οποιαδήποτε δαπάνη ή ζημία, που οι τελευταίοι τυχόν υπέστησαν, λόγω της προετοιμασίας και υποβολής της προσφοράς τους και για οποιαδήποτε άλλη θετική ή αποθετική ζημία τους. Τα ανωτέρω ισχύουν ακόμη και στην περίπτωση, που ο Διαγωνισμός δεν κατακυρωθεί, ανασταλεί, διακοπεί, ματαιωθεί, αναβληθεί ή επαναληφθεί για οποιοδήποτε λόγο ή αιτία, σε οποιαδήποτε στάδιο ή χρόνο. Σχετικώς οι Διαγωνιζόμενοι, δια της υποβολής προσφοράς, ρητώς δηλώνουν ότι παραιτούνται οποιουδήποτε δικαιώματος αποζημίωσης έναντι της Αναθέτουσας Αρχής.

**ΑΠΑΙΤΗΣΕΙΣ ΤΗΣ ΠΡΟΣΚΛΗΣΗΣ ΓΙΑ ΤΗΝ ΥΠΟΒΟΛΗ ΤΩΝ ΠΡΟΣΦΟΡΩΝ ΑΠΟ ΤΟΥΣ ΕΝΔΙΑΦΕΡΟΜΕΝΟΥΣ:**

**1. ΤΟΠΟΣ ΚΑΙ ΧΡΟΝΟΣ ΔΙΕΞΑΓΩΓΗΣ ΤΟΥ ΔΙΑΓΩΝΙΣΜΟΥ – ΥΠΟΒΟΛΗ ΠΡΟΣΦΟΡΩΝ:**

Ο διαγωνισμός θα διεξαχθεί σύμφωνα με τις διατάξεις του Π.Δ. 715/1979 και τους όρους της παρούσας, στην Αθήνα, **5η Ιουνίου 2025, ημέρα Πέμπτη και ώρα 12.00μμ,** ενώπιον της αρμόδιας επιτροπής διενέργειας του διαγωνισμού, η οποία θα συνεδριάσει δημόσια στο αμφιθέατρο του Εθνικού Αρχαιολογικού Μουσείου (Τοσίτσα 1, Αθήνα 10682). Οι ενδιαφερόμενοι θα πρέπει να υποβάλλουν τη γραπτή προσφορά τους σε κλειστό φάκελο έως την **5η Ιουνίου 2025, ημέρα Πέμπτη και ώρα 10:00πμ** στα γραφεία του Εθνικού Αρχαιολογικού Μουσείου, στη διεύθυνση: Τοσίτσα 1, Αθήνα 10682. Οι φάκελοι των προσφορών θα κατατεθούν ενώπιον της επιτροπής διενέργειας του διαγωνισμού και λαμβάνουν σχετικό αριθμό πρωτοκόλλου. Σε κάθε περίπτωση δεν θα γίνει δεκτή προσφορά που θα υποβληθεί μετά τις **10:00 της ημέρας διεξαγωγής του διαγωνισμού.**

**Διενέργεια διαγωνισμού**: **Το αμφιθέατρο του Εθνικού Αρχαιολογικού Μουσείου, διεύθυνση: Τοσίτσα 1, Αθήνα 10682, στις 5 Ιουνίου 2025, ημέρα Πέμπτη και ώρα 12:00**

**Υποβολή προσφορών: Έως την 5η Ιουνίου 2025, ημέρα Πέμπτη και ώρα 10:00μμ (λήξη παράδοσης προσφορών και έναρξη της αποσφράγισης).**

**Κριτήριο αξιολόγησης**: Πλέον συμφέρουσα οικονομική προσφορά αποκλειστικά βάσει της ετήσιας τιμής μισθώματος. Επομένως, ανάδοχος θα ανακηρυχθεί ο οικονομικός φορέας που θα προσφέρει το υψηλότερο ετήσιο μίσθωμα, σύμφωνα με τα οριζόμενα στην παρούσα.

**2. Δικαίωμα συμμετοχής στο διαγωνισμό:**

Στο διαγωνισμό συμμετέχουν οικονομικοί φορείς, φυσικά ή νομικά πρόσωπα, και σε περίπτωση οικονομικών φορέων, τα μέλη αυτών που είναι εγκατεστημένα στην Ελλάδα ή σε κράτος μέλος της ΕΕ ή κράτος – μέλος του Ευρωπαϊκού Οικονομικού Χώρου (Ε.Ο.Χ.), ή σε τρίτες χώρες που έχουν συνάψει διμερείς ή πολυμερείς συμφωνίες με την ΕΕ σε θέματα διαδικασιών ανάθεσης δημοσίων συμβάσεων.

Απαγορεύεται η συμμετοχή στην διαδικασία σύναψης της παρούσας σύμβασης οικονομικών φορέων, με οποιονδήποτε τρόπο, εφόσον εμπίπτουν στις απαγορεύσεις του Κανονισμού (ΕΕ) 2022/576 για την τροποποίηση του Κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (L 111/1) και συγκεκριμένα αν ο οικονομικός φορέας είναι :

α) Ρώσος υπήκοος ή φυσικό ή νομικό πρόσωπο, οντότητα ή φορέα που έχει την έδρα του στη Ρωσία,

β) νομικό πρόσωπο, οντότητα ή φορέας του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του 50% οντότητα αναφερόμενη στο στοιχείο α) της παρούσας παραγράφου ή

γ) φυσικό ή νομικό πρόσωπο, οντότητα ή φορέας που ενεργεί εξ ονόματος ή κατ’ εντολή οντότητας αναφερόμενης στο στοιχείο α) ή β) της παρούσας παραγράφου, συμπεριλαμβανομένων, όταν αντιστοιχούν σε περισσότερο από το 10% της αξίας της σύμβασης, των υπεργολάβων, προμηθευτών ή οντοτήτων στις ικανότητες των οποίων στηρίζεται.

Οι οικονομικοί φορείς υποβάλλουν σχετική υπεύθυνη δήλωση με αντίστοιχο περιεχόμενο μαζί με τα λοιπά δικαιολογητικά συμμετοχής τους, σύμφωνα με τα αναλυτικότερα οριζόμενα στην παρ. 7.1 παρακάτω.

Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Ωστόσο, οι ενώσεις οικονομικών φορέων εφόσον το επιθυμούν δύνανται να περιβληθούν συγκεκριμένη νομική μορφή, εφόσον τους ανατεθεί η σύμβαση.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον για κάθε υποχρέωση που απορρέει από την σύμβαση ή από τον νόμο.

Σε περίπτωση ανάθεσης της σύμβασης, η ευθύνη των μελών της ένωσης εξακολουθεί μέχρι την προσήκουσα εκπλήρωση των συμβατικών και νόμιμων υποχρεώσεων του Μισθωτή και σε κάθε περίπτωση εκτείνεται μέχρι την προσήκουσα απόδοση της χρήσεως των μισθίων στο Εθνικό Αρχαιολογικό Μουσείο.

Σε περίπτωση που για οποιοδήποτε λόγο, μέλος της ένωσης αδυνατεί, υπαίτια ή μη, να ανταποκριθεί στις υποχρεώσεις του, τα υπόλοιπα μέλη συνεχίζουν να έχουν την πλήρη ευθύνη της κοινής προσφοράς που έχει ήδη υποβληθεί με τους ίδιους ακριβώς όρους και προϋποθέσεις. Εάν η αδυναμία προκύψει κατά τη διάρκεια εκτέλεσης της σύμβασης, τα υπόλοιπα μέλη συνεχίζουν να υπέχουν την πλήρη ευθύνη εκπλήρωσης των συμβατικών και νομίμων υποχρεώσεων που προκύπτουν από την Σύμβαση, παραιτούμενοι ανεπιφύλακτα του δικαιώματος να επικαλεστούν απρόοπτη μεταβολή συνθηκών.

Φυσικό ή νομικό πρόσωπο που συμμετέχει αυτόνομα ή με άλλα φυσικά ή νομικά πρόσωπα στο διαγωνισμό, δεν μπορεί επί ποινή αποκλεισμού να μετέχει σε περισσότερες της μίας προσφορές.

**3. Εγγύηση συμμετοχής:**

Οι διαγωνιζόμενοι υποχρεούνται να καταθέσουν εγγυητική επιστολή συμμετοχής **(Παράρτημα «Γ»)** ποσού τριών χιλιάδων (3.000,00) ευρώ, αναγνωρισμένου Ελληνικού χρηματοπιστωτικού ιδρύματος, η οποία να ισχύει τουλάχιστον για τριάντα (30) ημέρες, μετά την ημερομηνία λήξης της προσφοράς τους, άλλως η προσφορά απορρίπτεται. Η αναθέτουσα αρχή μπορεί, πριν τη λήξη της προσφοράς, να ζητά από τους προσφέροντες να παρατείνουν, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

Σε περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

Μετά την κατακύρωση, η εγγυητική αυτή επιστολή θα επιστραφεί στους προσφέροντες οικονομικούς φορείς οι οποίοι δεν επελέγησαν. Στον οικονομικό φορέα που θα επιλεγεί ανάδοχος η ως άνω εγγυητική επιστολή επιστρέφεται μετά την κατάθεση της εγγυητικής επιστολής καλής εκτέλεσης.

**4. Λόγοι αποκλεισμού:**

Αποκλείεται από τη συμμετοχή στην παρούσα διαδικασία σύναψης σύμβασης (διαγωνισμό) οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

**4.1.** Όταν υπάρχει σε βάρος του αμετάκλητη καταδικαστική απόφαση για ένα από τα ακόλουθα εγκλήματα:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42), και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής – μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.) 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), και τα εγκλήματα του άρθρου 323Α του Ποινικού Κώδικα (εμπορία ανθρώπων).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του προηγούμενου εδαφίου αφορά:

- στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.) τους διαχειριστές.

- στις περιπτώσεις ανωνύμων εταιρειών (Α.Ε.), τον διευθύνοντα Σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας.

- στις περιπτώσεις Συνεταιρισμών, τα μέλη του Διοικητικού Συμβουλίου.

**4.2.** Στις ακόλουθες περιπτώσεις:

α) όταν ο οικονομικός φορέας έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν στις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Οι υποχρεώσεις των περ. α’ και β’ της παρ. 4.2. θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται.

Δεν αποκλείεται ο οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους στο μέτρο που τηρεί τους όρους του δεσμευτικού κανονισμού.

γ) όταν ο οικονομικός φορέας τελεί υπό πτώχευση ή έχει υπαχθεί σε διαδικασία ειδικής εκκαθάρισης ή τελεί υπό αναγκαστική διαχείριση από εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή έχει υπαχθεί σε διαδικασία εξυγίανσης και δεν τηρεί τους όρους αυτής ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην αποκλείει έναν οικονομικό φορέα ο οποίος βρίσκεται σε μία εκ των καταστάσεων που αναφέρονται στην περίπτωση αυτή, υπό την προϋπόθεση ότι αποδεικνύει ότι ο εν λόγω φορέας είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας.

**5. Κριτήρια ποιοτικής επιλογής:**

Λόγω της ανάγκης εύρυθμης και άρτιας λειτουργίας του πωλητηρίου, καθώς αυτό αποτελεί άμεση και έμμεση προβολή του ελληνικού πολιτισμού στους επισκέπτες του Μουσείου αλλά και η τελευταία ανάμνηση της επισκέψεως τους σε αυτό, πρέπει να συντρέχουν και τα παρακάτω:

**5.1. Καταλληλότητα άσκησης επαγγελματικής ικανότητας:**

Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης.

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016.

Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.

Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα.

Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για το υπό ανάθεση αντικείμενο

Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.

**5.2. Τεχνική και επαγγελματική ικανότητα:**

**5.2.1. Τεχνική ικανότητα:**

Όσον αφορά στην τεχνική για την παρούσα διαδικασία σύναψης σύμβασης, οι οικονομικοί φορείς (ή σε περίπτωση ένωσης οικονομικών φορέων αθροιστικά όλα τα μέλη της ένωσης) θα πρέπει με την προσφορά τους να τεκμηριώνουν πλήρως, προσκομίζοντας τα απαραίτητα δικαιολογητικά ότι:

(α) έχουν λειτουργήσει, κατά τη διάρκεια της τελευταίας τριετίας από την ημερομηνία της διενέργειας του παρόντος διαγωνισμού, πωλητήριο αναμνηστικών ειδών σε μουσείο ή σε επισκέψιμο χώρο μνημείων ή συλλόγων ή σε αρχαιολογικό χώρο ή σε χώρο πολιτισμού.

(β) έχουν, κατά τη διάρκεια της τελευταίας τριετίας από την ημερομηνία της διενέργειας του παρόντος διαγωνισμού, υλοποιήσει και παραδώσει τουλάχιστον ένα (1) Ολοκληρωμένο Πληροφοριακό Σύστημα προϋπολογισμού άνω των 300.000€ χωρίς ΦΠΑ.

**5.2.2. Επαγγελματική ικανότητα:**

Οι οικονομικοί φορείς που συμμετέχουν στη διαδικασία σύναψης της παρούσας σύμβασης (ή σε περίπτωση ένωσης οικονομικών φορέων αθροιστικά όλα τα μέλη της ένωσης) θα πρέπει να διαθέτουν καθόλη τη διάρκεια της σύμβασης την κατάλληλη οργάνωση, δομή και μέσα, ώστε να ανταπεξέλθουν επιτυχώς στις απαιτήσεις λειτουργίας του μισθίου προσδιορίζοντας τον αριθμό των απασχολουμένων ατόμων σε ημερήσια βάση και διαθέτοντας Ομάδα Έργου η οποία να αποτελείται τουλάχιστον από τους παρακάτω:

* Έναν Υπεύθυνο Έργου ο οποίος πρέπει να διαθέτει τουλάχιστον 3ετή επαγγελματική εμπειρία σε λειτουργία πωλητηρίου αναμνηστικών ειδών σε μουσείο ή σε επισκέψιμο χώρο μνημείων ή συλλόγων ή σε αρχαιολογικό χώρο ή σε χώρο πολιτισμού.
* Έναν (1) υπεύθυνο για την καθημερινή λειτουργία του πωλητηρίου, με 3ετή προϋπηρεσία στη λειτουργία πωλητηρίου αναμνηστικών ειδών σε μουσείο ή σε επισκέψιμο χώρο μνημείων ή συλλόγων ή σε αρχαιολογικό χώρο ή σε χώρο πολιτισμού.
* Τουλάχιστον δύο (2) στελέχη πωλήσεων.

Οι παραπάνω πρέπει να είναι μόνιμοι υπάλληλοι του υποψηφίου αναδόχου προκειμένου να εξασφαλίζεται, λόγω και της φύσης του μισθίου και της ανάγκης προώθησης της πολιτιστικής κληρονομιάς, ότι οι οικονομικοί φορείς διαθέτουν τους αναγκαίους ανθρώπινους πόρους για να εκτελέσουν τη σύμβαση σε κατάλληλο επίπεδο ποιότητας.

**5.3. Οικονομική και χρηματοοικονομική επάρκεια:**

Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να έχουν μέσο γενικό ετήσιο κύκλο εργασιών για:

* τις τρεις τελευταίες οικονομικές χρήσεις (2022, 2023, 2024)
* τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις.

μεγαλύτερο από 1.000.000€.

Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.

**5.4. Πρότυπα διασφάλισης ποιότητας και πρότυπα περιβαλλοντικής διαχείρισης:**

Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν τουλάχιστον:

(α) **Πιστοποιητικό ISO 9001:2015 ή ισοδύναμο, εν ισχύ**, από διαπιστευμένο οργανισμό, με πεδίο με πεδίο εφαρμογής και την πώληση αναμνηστικών ειδών και μουσειακών αντιγράφων.

(β) **Πιστοποιητικό** **ISO 20000-1:2018 ή ισοδύναμο, εν ισχύ,** για τη διαχείριση υπηρεσιών τεχνολογίας πληροφορίας που καλύπτει την παροχή υπηρεσιών σχετικά με τον σχεδιασμό και την ανάπτυξη πληροφοριακών συστημάτων.

(γ) **Πιστοποιητικό ISO 14001:2015 ή ισοδύναμο, εν ισχύ,** για την εφαρμογή συστήματος περιβαλλοντικής διαχείρισης.

Σε περίπτωση ένωσης, οι ανωτέρω απαιτήσεις πρέπει να καλύπτονται αθροιστικά από τα μέλη της ένωσης. Δεν επιτρέπεται η στήριξη στην ικανότητα τρίτων για την εκπλήρωση των συγκεκριμένων απαιτήσεων.

Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη σύμφωνα με τον Κανονισμό 765/2008. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.

**6. Στήριξη στην ικανότητα τρίτων – υπεργολαβία:**

**6.1.** Όσον αφορά στα κριτήρια της τεχνικής και επαγγελματικής ικανότητας και τα κριτήρια της οικονομικής και χρηματοοικονομικής επάρκειας τα οποία προβλέπονται παρακάτω στην παρούσα, κάθε οικονομικός φορέας που συμμετέχει στο διαγωνισμό μπορεί, για τη συγκεκριμένη σύμβαση, να στηρίζεται στις ικανότητες άλλων φορέων, ασχέτως της νομικής φύσης των δεσμών του με αυτούς. Εάν ο ενδιαφερόμενος οικονομικός φορέας επιθυμεί να στηριχθεί στις ικανότητες άλλων φορέων (δάνεια εμπειρία), αποδεικνύει στην αναθέτουσα αρχή ότι θα έχει στη διάθεσή του τους αναγκαίους πόρους, με την προσκόμιση της σχετικής έγγραφης δέσμευσης των φορέων αυτών για το σκοπό αυτό. Όταν οι οικονομικοί φορείς στηρίζονται στις ικανότητες άλλων φορέων όσον αφορά τα κριτήρια που σχετίζονται με την απαιτούμενη με την πρόσκληση οικονομική και χρηματοοικονομική επάρκεια, οι εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης. Υπό τους ίδιους όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων.

Η αναθέτουσα αρχή ελέγχει αν οι φορείς στις ικανότητες των οποίων προτίθεται να στηριχθεί ο ενδιαφερόμενος οικονομικός φορέας πληρούν τα σχετικά κριτήρια επιλογής και εάν συντρέχουν οι λόγοι αποκλεισμού σύμφωνα με τα παρακάτω αναφερόμενα. Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού, εντός προθεσμίας τριάντα (30) ημερών από την σχετική πρόσκληση της αναθέτουσας αρχής. Ο φορέας που αντικαθιστά φορέα του προηγούμενου εδαφίου δεν επιτρέπεται να αντικατασταθεί εκ νέου.

**6.2.** Ο οικονομικός φορέας αναφέρει στην προσφορά του το τμήμα της σύμβασης που προτίθεται να αναθέσει υπό μορφή υπεργολαβίας σε τρίτους, καθώς και τους υπεργολάβους που προτείνει. Στην περίπτωση αυτή η αναθέτουσα αρχή ελέγχει ότι δεν συντρέχουν οι λόγοι αποκλεισμού της παρούσας. Ο οικονομικός φορέας υποχρεούται να αντικαταστήσει έναν υπεργολάβο, εφόσον συντρέχουν στο πρόσωπό του λόγοι αποκλεισμού της παρούσας.

**7. Υποβολή προσφορών:**

7.1. Κάθε προσφορά θα είναι έντυπη και θα υποβληθεί σε σφραγισμένο φάκελο, ο οποίος θα περιλαμβάνει δύο (2) χωριστούς υποφακέλους, εκ των οποίων ο ένας θα περιέχει τα δικαιολογητικά συμμετοχής και την τεχνική προσφορά και ο άλλος την οικονομική προσφορά.

Ειδικότερα:

**Α. Στον υποφάκελο των δικαιολογητικών συμμετοχής – τεχνικής προσφοράς πρέπει απαραίτητα να περιλαμβάνονται τα ακόλουθα:**

1. Υπεύθυνη δήλωση ότι με την υποβολή της προσφοράς έλαβαν γνώση των όρων της πρόσκλησης τους οποίους και αποδέχονται πλήρως και ανεπιφύλακτα.
2. Απόσπασμα ποινικού μητρώου έκδοσης του τελευταίου τριμήνου πριν από την υποβολή του, από το οποίο να προκύπτει ότι πληρούνται οι προϋποθέσεις της παραγράφου 4.1. παραπάνω.
3. Πιστοποιητικό φορολογικής ενημερότητας εκδιδόμενο από την Α.Α.Δ.Ε. που να είναι σε ισχύ κατά το χρόνο υποβολής του για την απόδειξη των φορολογικών υποχρεώσεων της παραγράφου 4.2. περ. α) παραπάνω, όσον αφορά στην καταβολή φόρων.
4. Πιστοποιητικό ασφαλιστικής ενημερότητας εκδιδόμενο από τον e-ΕΦΚΑ που να είναι σε ισχύ κατά το χρόνο υποβολής του για την απόδειξη των υποχρεώσεων εισφορών κοινωνικής ασφάλισης της παραγράφου 4.2. περ. β) παραπάνω, όσον αφορά στις υποχρεώσεις αυτές.
5. Υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης, για την απόδειξη των υποχρεώσεων της παραγράφου 4.2. περ. α) και β) παραπάνω.
6. Για την παράγραφο 4.2. περ. γ) παραπάνω:
7. Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο, από το οποίο να προκύπτει ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή δικαστική εκκαθάριση ή ότι δεν έχουν υπαχθεί σε διαδικασία εξυγίανσης, για την απόδειξη των υποχρεώσεων της παραγράφου. Για τις Ι.Κ.Ε. προσκομίζεται επιπλέον και πιστοποιητικό του Γ.Ε.ΜΗ. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις Ε.Π.Ε. προσκομίζεται επιπλέον πιστοποιητικό μεταβολών.
8. Πιστοποιητικό Γ.Ε.ΜΗ. από το οποίο να προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων.
9. Εκτύπωση της καρτέλας «Στοιχεία Μητρώου / Επιχείρησης» από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους.
10. Υπεύθυνη δήλωση ότι δεν συντρέχουν στο πρόσωπό τους οι λόγοι αποκλεισμού της διακήρυξης.
11. Υπεύθυνη δήλωση περί μη ρωσικής συμμετοχής, σύμφωνα με το υπόδειγμα του Παραρτήματος Δ.
12. Για την απόδειξη της απαίτησης της παραγράφου 5.1. παραπάνω: Πιστοποιητικό του οικείου επιμελητηρίου με το οποίο θα πιστοποιείται η εγγραφή τους σε αυτό και το ειδικό επάγγελμά τους.
13. Για την απόδειξη της τεχνικής ικανότητας της παραγράφου 5.2.1. παραπάνω:
14. Κατάλογο των συμβάσεων που έχουν υλοποιήσει επιτυχώς κατά τα τελευταία τρία (3) έτη, σύμφωνα με το ακόλουθο υπόδειγμα (διευκρινίζεται ότι για την απαίτηση 5.2.1 (α) δεν απαιτείται η συμπλήρωση του πεδίου ΣΥΜΒΑΤΙΚΟ ΤΙΜΗΜΑ του παρακάτω υποδείγματος):

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Α/Α | ΠΕΛΑΤΗΣ | ΣΥΝΤΟΜΗ ΠΕΡΙΓΡΑΦΗ ΕΡΓΟΥ | ΔΙΑΡΚΕΙΑ ΕΚΤΕΛΕΣΗΣ ΕΡΓΟΥ  | ΣΥΜΒΑΤΙΚΟ ΤΙΜΗΜΑ  | ΣΥΝΤΟΜΗ ΠΕΡΙΓΡΑΦΗ ΣΥΝΕΙΣΦΟΡΑΣ ΣΤΟ ΕΡΓΟ  | ΡΟΛΟΣ ΠΡΟΣΦΕΡΟΝΤΟΣ ΣΤΟ ΕΡΓΟ  | ΠΟΣΟΣΤΟ ΣΥΜΜΕΤΟΧΗΣ ΣΤΟ ΕΡΓΟ (%) | ΣΤΟΙΧΕΙΟ ΤΕΚΜΗΡΙΩΣΗΣ (τύπος & ημ/νία) |
|  |  |  |  |  |  |  |  |  |
|  |  |  |  |  |  |  |  |  |

 όπου «ΣΤΟΙΧΕΙΟ ΤΕΚΜΗΡΙΩΣΗΣ»

* Εάν ο Πελάτης είναι Δημόσιος Φορέας ως στοιχείο τεκμηρίωσης υποβάλλεται πιστοποιητικό ή πρωτόκολλο παραλαβής ή βεβαίωση καλής εκτέλεσης που συντάσσεται από την αρμόδια Δημόσια Αρχή.
* Εάν ο Πελάτης είναι Ιδιώτης, ως στοιχείο τεκμηρίωσης υποβάλλεται δήλωση του ιδιώτη όπως εκπροσωπείται από το Νόμιμο Εκπρόσωπο ή δήλωση του οικονομικού φορέα.

Το Εθνικό Αρχαιολογικό Μουσείο διατηρεί το δικαίωμα επαλήθευσης της ακρίβειας και αξιοπιστίας των παραπάνω πληροφοριών με απευθείας επικοινωνία με τους προσδιορισμένους φορείς, τους οποίους αναφέρουν οι ενδιαφερόμενοι. Διατηρεί επίσης το δικαίωμα να αποκλείσει τον συμμετέχοντα, εάν κρίνει ότι δεν καλύπτει τα προαναφερόμενα κριτήρια.

1. Για την απόδειξη της επαγγελματικής ικανότητας της παραγράφου 5.2.2. παραπάνω:
2. Γενική παρουσίαση της επιχείρησης του οικονομικού φορέα που θα περιλαμβάνει σύντομο ιστορικό εμπειρίας σε συναφείς δραστηριότητες παροχής υπηρεσιών σε επισκέπτες πολιτιστικών, ιστορικών ή αρχαιολογικών χώρων.
3. Συμπληρωμένους τους παρακάτω πίνακες με τα στοιχεία των μελών της Ομάδας Έργου;

α) Πίνακας υπαλλήλων του οικονομικού φορέα που συμμετέχουν στην Ομάδα Έργου:

|  |  |  |  |  |  |
| --- | --- | --- | --- | --- | --- |
| Α/Α | Εταιρεία (σε περίπτωση Ένωσης / Κοινοπραξίας) | Ονοματεπώνυμο Μέλους Ομάδας Έργου | Ρόλος στην Ομάδα Έργου – Θέση στο σχήμα υλοποίησης | Ανθρωπομήνες | Ποσοστό συμμετοχής (%) |
|  |  |  |  |  |  |
|  |  |  |  |  |  |
|  |  |  |  |  |  |
| ΜΕΡΙΚΟ ΣΥΝΟΛΟ (1) |

β) Πίνακας στελεχών των Υπεργολάβων του οικονομικού φορέα που συμμετέχουν στην Ομάδα Έργου

|  |  |  |  |  |  |
| --- | --- | --- | --- | --- | --- |
| Α/Α | Επωνυμία Εταιρείας Υπεργολάβου | Ονοματεπώνυμο Μέλους Ομάδας Έργου | Ρόλος στην Ομάδα Έργου – Θέση στο σχήμα υλοποίησης | Ανθρωπομήνες | Ποσοστό συμμετοχής (%) |
|  |  |  |  |  |  |
|  |  |  |  |  |  |
|  |  |  |  |  |  |
| ΜΕΡΙΚΟ ΣΥΝΟΛΟ (2) |

γ) Πίνακας στελεχών εξωτερικών συνεργατών του οικονομικού φορέα που συμμετέχουν στην Ομάδα Έργου

|  |  |  |  |  |
| --- | --- | --- | --- | --- |
| Α/Α | Ονοματεπώνυμο Μέλους Ομάδας Έργου | Ρόλος στην Ομάδα Έργου – Θέση στο σχήμα υλοποίησης | Ανθρωπομήνες | Ποσοστό συμμετοχής (%) |
|  |  |  |  |  |
|  |  |  |  |  |
|  |  |  |  |  |
| ΜΕΡΙΚΟ ΣΥΝΟΛΟ (3) |

\* Ως Ποσοστό Συμμετοχής του Μέλους ορίζεται το πηλίκο των ανθρωπομηνών του δια των συνολικών προσφερόμενων ανθρωπομηνών (άθροισμα των μερικών συνόλων 1, 2, 3).

1. Αναλυτικά βιογραφικά σημειώματα των μελών της Ομάδας Έργου και Υπεύθυνες δηλώσεις ότι υπάρχει συμφωνία συνεργασίας για όλη την προβλεπόμενη διάρκεια του παρόντος έργου και ότι αποδέχονται τους όρους της παρούσας διακήρυξης, στις περιπτώσεις που τα μέλη της Ομάδας Έργου δεν είναι μόνιμα στελέχη του προσφέροντα.
2. Σε περίπτωση που ο Υποψήφιος Ανάδοχος προτίθεται να **αναθέσει υπεργολαβικά σε τρίτους την υλοποίηση τμήματος του υπό ανάθεση Έργου**, τότε θα πρέπει να καταθέσει συμπληρωμένο τον παρακάτω πίνακα καθώς και τις σχετικές δηλώσεις συνεργασίας, οι οποίες θα έχουν την μορφή είτε υπεύθυνης δήλωσης από τον Υπεργολάβο είτε ιδιωτικού συμφωνητικού μεταξύ του Υποψηφίου Αναδόχου και του Υπεργολάβου.

|  |  |  |
| --- | --- | --- |
| Περιγραφή τμήματος Έργου που προτίθεται ο Υποψήφιος Ανάδοχος να αναθέσει σε Υπεργολάβο | Επωνυμία Υπεργολάβου | Ημερομηνία Δήλωσης Συνεργασίας |
|  |  |  |
|  |  |  |

1. Για την απόδειξη της οικονομικής και χρηματοοικονομικής επάρκειας της παραγράφου 5.3. παραπάνω: οικονομικές καταστάσεις ή αποσπάσματα οικονομικών καταστάσεων, στην περίπτωση που η δημοσίευση των οικονομικών καταστάσεων απαιτείται από τη νομοθεσία της χώρας που είναι εγκατεστημένος ο φορέας, ή υπεύθυνη δήλωση περί του συνολικού κύκλου εργασιών για τις οικονομικές χρήσεις 2022, 2023 και 2024, συναρτήσει της ημερομηνίας σύστασης του εν λόγω οικονομικού φορέα ή έναρξης των δραστηριοτήτων του, εφόσον είναι διαθέσιμες οι πληροφορίες για τον κύκλο εργασιών.

Εάν ο οικονομικός φορέας, για βάσιμο λόγο, δεν είναι σε θέση να προσκομίσει τα ανωτέρω δικαιολογητικά, μπορεί να αποδεικνύει την οικονομική και χρηματοοικονομική του επάρκεια με οποιοδήποτε άλλο κατάλληλο έγγραφο.

1. Για την απόδειξη της συμμόρφωσής τους με πρότυπα διασφάλισης ποιότητας και πρότυπα περιβαλλοντικής διαχείρισης της παραγράφου 5.4. παραπάνω: Εν ισχύ πιστοποιητικά από κατάλληλα διαπιστευμένους οργανισμούς σύμφωνα με ην ισχύουσα νομοθεσία.
2. Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του, εκτός αν αυτό φέρει συγκεκριμένο χρόνο ισχύος.

Ειδικότερα για τους ημεδαπούς οικονομικούς φορείς προσκομίζονται:

1. για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.
2. Για την απόδειξη της νόμιμης σύστασης και των μεταβολώντου νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.

Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση - πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

**Β. Στον υποφάκελο των δικαιολογητικών συμμετοχής – τεχνικής προσφοράς πρέπει απαραίτητα να περιλαμβάνονται και τα ακόλουθα:**

1. Το επιχειρηματικό πλάνο αξιοποίησης του πωλητηρίου & ο προσδιορισμός ποσοστού επί των πωλήσεων που θα διατίθεται από τον ανάδοχο στο Εθνικό Αρχαιολογικό Μουσείο.
2. Το χρονοδιάγραμμα έναρξης λειτουργίας του πωλητηρίου για το κοινό.
3. Οι προτάσεις για τα πωλητέα.
4. Το πρόγραμμα προβολής στο κοινό.

**Γ. Υποφάκελος οικονομικής προσφοράς:**

Στον υποφάκελο της οικονομικής προσφοράς πρέπει απαραίτητα να περιλαμβάνεται η προσφερόμενη μηνιαία τιμή μισθώματος (με τιμή εκκίνησης το μηνιαίο μίσθωμα ποσού τριών χιλιάδων (3.000,00) ευρώ πλέον Φ.Π.Α. ή χαρτοσήμου και λοιπών κρατήσεων και θα αναφέρεται και ο υπολογισμός του προσφερόμενου μισθώματος σε δωδεκάμηνη (ετήσια) βάση.

**7. ΑΞΙΟΛΟΓΗΣΗ ΠΡΟΣΦΟΡΩΝ**

Οι προσφορές θα αποσφραγιστούν ενώπιον της αρμόδιας Επιτροπής, κατά την προαναφερόμενη ημέρα και ώρα, παρουσία όσων οικονομικών φορέων επιθυμούν να παρίστανται. Στον κυρίως φάκελο κάθε προσφοράς πρέπει να αναγράφεται ευκρινώς η λέξη «ΠΡΟΣΦΟΡΑ», το αντικείμενο της πρόσκλησης, η ημερομηνία αποσφράγισης των προσφορών και τα στοιχεία του αποστολέα. Τα δικαιολογητικά συμμετοχής, καθώς και τυχόν λοιπά στοιχεία της προσφοράς τοποθετούνται σε χωριστό σφραγισμένο υποφάκελο, μέσα στον κυρίως φάκελο, με τη φράση «ΥΠΟΦΑΚΕΛΟΣ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ & ΤΕΧΝΙΚΗΣ ΠΡΟΣΦΟΡΑΣ».

Τα οικονομικά στοιχεία της προσφοράς τοποθετούνται επίσης σε χωριστό σφραγισμένο υποφάκελο, μέσα στον κυρίως φάκελο, με τη φράση «ΥΠΟΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ».

Οι υποφάκελοι: α) δικαιολογητικών συμμετοχής & τεχνικής προσφοράς και β) οικονομικής προσφοράς θα φέρουν τις ενδείξεις του κυρίως φακέλου.

Α. Κατά την πρώτη φάση θα αποσφραγιστεί ο κυρίως φάκελος και θα σφραγιστούν και μονογραφούν από τα μέλη της Επιτροπής οι δύο υποφάκελοι. Στη συνέχεια θα αποσφραγιστεί ο «ΥΠΟΦΑΚΕΛΟΣ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ & ΤΕΧΝΙΚΗΣ ΠΡΟΣΦΟΡΑΣ», θα αναγνωστούν τα προσκομισθέντα στοιχεία και θα μονογραφούν από τα μέλη της Επιτροπής, ενώ ο «ΥΠΟΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ» θα φυλαχτεί σε ασφαλές μέρος της Υπηρεσίας.

Στον «ΥΠΟΦΑΚΕΛΟ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ & ΤΕΧΝΙΚΗΣ ΠΡΟΣΦΟΡΑΣ» θα περιλαμβάνονται υποχρεωτικά τα αναφερόμενα στα άρθρα ….. της παρούσας, αναλόγως με την ιδιότητα του συμμετέχοντος.

Μετά την αποσφράγιση των προσφορών οι συμμετέχοντες θα αποχωρήσουν και η Επιτροπή θα ελέγξει τα προσκομισθέντα στοιχεία. Η μη προσκόμιση οποιουδήποτε δικαιολογητικού αποτελεί λόγο απόρριψης της προσφοράς.

Στη συνέχεια η Επιτροπή θα εκδώσει πρακτικό με την αξιολόγηση των δικαιολογητικών συμμετοχής και τεχνικής προσφοράς των υποψηφίων.

Β. Μετά την ολοκλήρωση της αξιολόγησης των υποφακέλων δικαιολογητικών συμμετοχής και τεχνικής προσφοράς, η Επιτροπή θα προβεί στην αποσφράγιση των οικονομικών προσφορών και στην αξιολόγηση των οικονομικών προσφορών και στη συνέχεια στην έκδοση του σχετικού πρακτικού αξιολόγησης.

Η διαδικασία ολοκληρώνεται με την έκδοση της απόφασης του Εθνικού Αρχαιολογικού Μουσείου για την κήρυξη του προσωρινού αναδόχου.

Η σχετική απόφαση κοινοποιείται στους συμμετέχοντες στο διαγωνισμό.

**8. Ενστάσεις**

Δικαίωμα υποβολής ένστασης έχουν μόνον όσοι προσφέροντες οικονομικοί φορείς έχουν συμμετάσχει εμπρόθεσμα, νόμιμα και παραδεκτά στο διαγωνισμό. Εντάσεις επιτρέπονται σύμφωνα με το ΠΔ715/1979

**9. Κατακύρωση διαγωνισμού**

1. Η κατακύρωση του αποτελέσματος του διαγωνισμού θα γίνει με απόφαση του Εθνικού Αρχαιολογικού Μουσείου για τον διαγωνιζόμενο που θα κηρυχθεί προσωρινός ανάδοχος σύμφωνα με τη διαδικασία της πρόσκλησης. Η απόφαση κοινοποιείται σε όλους τους συμμετέχοντες που δεν έχουν αποκλεισθεί οριστικά από τη διαδικασία.

2. Το Εθνικό Αρχαιολογικό Μουσείο μπορεί να κηρύξει άγονη την παρούσα διαδικασία, αν κρίνει τούτο αναγκαίο, χωρίς την παραμικρή δέσμευση και επιβάρυνση έναντι οποιουδήποτε συμμετέχοντα σε αυτόν και χωρίς αυτό να συνεπάγεται καμία αξίωση αποζημίωσης σε βάρος της αναθέτουσας αρχής για οποιαδήποτε αιτία.

**10. Πρόσκληση για υπογραφή σύμβασης – Εγγυητική επιστολή καλής εκτέλεσης.**

Μετά την έκδοση της απόφασης κατακύρωσης του διαγωνισμού, ο υποψήφιος μισθωτής / ανάδοχος θα ειδοποιηθεί εγγράφως από την αναθέτουσα αρχή, προκειμένου να προσέλθει για να υπογράψει τη σύμβαση μίσθωσης, εντός προθεσμίας δέκα (10) εργασίμων ημερών από την ημερομηνία παραλαβής της έγγραφης ειδοποίησής του, και να υποβάλει εγγύηση καλής εκτέλεσης το ύψος της οποίας ανέρχεται ποσόν ίσο προς το διπλάσιο του επιτευχθέντος μηνιαίου μισθώματος της σύμβασης. Η εγγυητική επιστολή καλής εκτέλεσης συμπληρώνεται σύμφωνα με το υπόδειγμα που επισυνάπτεται **στο Παράρτημα «Γ»** της πρόσκλησης και αποτελεί ενιαίο σύνολο με αυτήν και ισχύει για ενενήντα (90) ημέρες μετά τη λήξη της σύμβασης ή τυχόν παράτασής της. Η εγγυητική επιστολή καλής εκτέλεσης επιστρέφεται εντός τριάντα (30) ημερών από τη λήξη της σύμβασης, η οποία βεβαιώνεται με σχετική απόφαση της αναθέτουσας αρχής και την αποχώρηση του μισθωτή / αναδόχου από τους χώρους του μισθίου.

Μαζί με την εγγυητική επιστολή ο ανάδοχος υποβάλλει και:

(α) υπεύθυνη δήλωση στην οποία θα δηλώνεται ότι δεν έχουν επέλθει στο πρόσωπό του οψιγενείς μεταβολές σχετικά με το δικαίωμα συμμετοχής και την πλήρωση των όρων και των προϋποθέσεων συμμετοχής όπως ορίστηκαν στα έγγραφα της σύμβασης.

(β) Απόσπασμα ποινικού μητρώου έκδοσης του τελευταίου τριμήνου πριν από την υποβολή του, από το οποίο να προκύπτει ότι πληρούνται οι προϋποθέσεις της παραγράφου 4.1. παραπάνω.

(γ) φορολογική και ασφαλιστική ενημερότητα, σε ισχύ.

(δ) Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο, από το οποίο να προκύπτει ότι δεν τελεί υπό πτώχευση, πτωχευτικό συμβιβασμό ή υπό αναγκαστική διαχείριση ή δικαστική εκκαθάριση ή ότι δεν έχει υπαχθεί σε διαδικασία εξυγίανσης, για την απόδειξη των υποχρεώσεων της παραγράφου. Για τις Ι.Κ.Ε. προσκομίζεται επιπλέον και πιστοποιητικό του Γ.Ε.ΜΗ. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις Ε.Π.Ε. προσκομίζεται επιπλέον πιστοποιητικό μεταβολών.

(ε) Πιστοποιητικό Γ.Ε.ΜΗ. από το οποίο να προκύπτει ότι το νομικό πρόσωπο δεν έχει λυθεί και τεθεί υπό εκκαθάριση.

(στ) Πιστοποιητικό του οικείου Επιμελητηρίου με το οποίο θα πιστοποιείται η εγγραφή του σε αυτό και το ειδικό επάγγελμά του ή βεβαίωση άσκησης επαγγέλματος από αρμόδια Δημόσια Αρχή, που θα έχουν εκδοθεί το πολύ έξι (6) μήνες πριν από την υποβολή τους.

(ζ) Πιστοποιητικό νόμιμης εκπροσώπησης και νόμιμης σύστασης και μεταβολών του νομικού προσώπου από το αρμόδιο επιμελητήριο, σύμφωνα με τα αναφερόμενα ανωτέρω, τα οποία πρέπει να έχουν εκδοθεί έως τριάντα (30) ημέρες πριν από την υποβολή τους.

Όσα από τα ως άνω δικαιολογητικά εξακολουθούν να είναι σε ισχύ από την υποβολή τους κατά τη συμμετοχή στο διαγωνισμό και την υποβολή της προσφοράς, δεν υποβάλλονται εκ νέου, αλλά ο ανάδοχος καταθέτει υπεύθυνη δήλωση ότι αυτά έχουν υποβληθεί κατά τη συμμετοχή του στο διαγωνισμό με την προσφορά του και είναι σε ισχύ.

Εάν ο ανάδοχος δεν προσέλθει να υπογράψει τη σύμβαση μέσα στην ως άνω προθεσμία κηρύσσεται έκπτωτος και καταπίπτει υπέρ της αναθέτουσας αρχής η εγγύηση συμμετοχής. Στην περίπτωση αυτή η κατακύρωση του διαγωνισμού μπορεί να γίνει στον αμέσως επόμενο διαγωνιζόμενο οικονομικό φορέα, όπως προκύπτει από τον πίνακα κατάταξης, που υπέβαλε την αμέσως επόμενη πλέον συμφέρουσα από οικονομική άποψη προσφορά με βάση την τιμή ή να ματαιωθεί ο διαγωνισμός κατά την απόλυτη κρίση της αναθέτουσας αρχής.

**ΜΟΝΟΜΕΡΗΣ ΛΥΣΗ ΤΗΣ ΣΥΜΒΑΣΗΣ**

Το Εθνικό Αρχαιολογικό Μουσείο δύναται με αιτιολογημένη απόφαση του Δ.Σ. να λύσει μονομερώς την σύμβαση, για σπουδαίο λόγο (όπως η ιδιόχρηση ή η εκτέλεση εργασιών επέκτασης-αναβάθμισης του Μουσείου), κατόπιν έγγραφης εξάμηνης προειδοποίησης να λύσει μονομερώς την σύμβαση όταν καταστεί σε τούτο αναγκαία η ιδιόχρηση του μισθίου κατόπιν έγγραφης εξάμηνης προειδοποίησης που απευθύνεται προς τον Ανάδοχο. Από την αιτία αυτή, ο Ανάδοχος δεν δικαιούται καμίας αποζημίωσης παρά μόνο την ανάληψη των τυχόν προκαταβληθέντων και μη δεδουλευμένων μισθωμάτων, ενώ κάθε δικαίωμα ή απαίτηση που τρίτος έλκει από τον Ανάδοχο δεν μπορεί να αντιταχθεί κατά του ΕΑΜ .

Σε περίπτωση που ο μισθωτής αποχωρήσει από το μίσθιο ή προκαλέσει τη λύση της σύμβασης πριν την πάροδο του συμβατικού χρόνου, χωρίς τη συναίνεση του ΕΑΜ, η οποία δίνεται μόνο όταν συντρέχει σπουδαίος λόγος ή ανωτέρα βία, καθίστανται ληξιπρόθεσμα και απαιτητά όλα τα μισθώματα μέχρι την πάροδο του συμβατικού χρόνου, τα οποία, εάν δεν καταβληθούν οικειοθελώς, βεβαιώνονται με καταλογισμό και εισπράττονται με τις διατάξεις του ΚΕΔΕ.

**11. Τελικές διατάξεις:**

Τα έξοδα δημοσίευσης της παρούσας πρόσκλησης βαρύνουν τον ανάδοχο.

Είμαστε στη διάθεσή σας για οποιαδήποτε σχετική πληροφορία, αρμόδιος ο κ. Κων/νος Μπιζρέμης ή ο κ. Ευ. Παπαντωνίου τηλέφωνο: 2132144816 ή 2132144802 αντιστοίχως

Συνημμένα:

Παράρτημα Α (λεπτομέρειες υποχρεώσεων και δικαιωμάτων Αναδόχου)

Παράρτημα Β (κάτοψη πωλητηρίου ΕΑΜ)

Παράρτημα Γ (υποδείγματα εγγυητικών επιστολών)

Παράρτημα Δ (Υπεύθυνη Δήλωση περί μη ρωσικής εμπλοκής)

Παράρτημα Ε (Πρότυπο Σύμβασης)

Παράρτημα Στ (Ενημέρωση για την επεξεργασία προσωπικών δεδομένων)

Η Πρόεδρος του Διοικητικού Συμβουλίου του ΕΑΜ

**ΙΩΑΝΝΑ ΔΡΕΤΤΑ**